สวัสดีครับ วันนี้ผมจะเล่าเรื่องประสบการณ์ การไปเที่ยวเกาะช้างนะครับ ในวันนั้นเป็นวันสงกรานต์ ช่วงไฮซีซันของประเทศไทยนะครับ ผมและครอบครัววางแผนกันจะไปเที่ยวเกาะช้าง อยู่ที่จังหวัดตราด เออ ระยะทางจากเชียงใหม่ไปตราด ประมาณเก้าร้อยเก้าสิบสองกิโล ถ้าผมจำไม่ผิดนะ ใช้เวลาเดินทางประมาณสิบหกชั่วโมง เราต้องเดินทางสองวัน คือแวะพักที่ รู้สึกจะเป็นชลบุรีมั้ง ถ้าผมจำไม่ผิดนะ เราไปถึงที่ตราดประมาณสี่โมงเย็น วันนั้นเราต้องซื้อตั๋ว คือจะเป็นตั๋วเรือข้ามฟาก เราเรียกว่าเรือเฟอร์รี่นะครับ เรือเฟอร์รี่ เป็นเรือที่สามารถเอารถยนต์เนี่ย ขับขึ้นไปบนเรือได้นะครับ แต่ว่าเวลาเราจะขับขึ้นเนี่ย เขาจะมีคิวให้ คือจะมีแถวอยู่สองแถว ให้เราไปต่อคิวนะครับ แล้วมันมีรถอยู่คันหนึ่งเนี่ย ไปสร้างคิวที่สาม คือแถวที่สาม แล้วพ่อผมไม่รู้ก็เลยตามคันนั้นไป เป็นแถวที่สาม เราก็เลยโดนไล่กลับมา คือจริงๆ เราต่อคิวไปเรื่อยๆ จนจะถึงแล้วนะ แต่ว่าเพราะว่าพ่อผมขยับไปที่คิวที่สามปุ๊บ เขาเลยไล่กลับมาให้ไปอยู่ท้ายแถว เราก็เลยต้องมานั่งรอกันใหม่ กว่าที่เรือจะมารับครบหมดเนี่ย เราเป็นรถคันสุดท้าย คุณนึกดูสิ แทนที่จะเป็นคันแรกๆ แต่กลายเป็นคันสุดท้าย เพราะว่าเราไปสร้างคิวที่สาม ดังนั้นถ้าใครไปอย่าไปทำนะครับ กว่าที่เราจะได้เดินทางก็สามทุ่มไปแล้ว เรือเฟอร์รี่ใช้เวลาข้ามฟากจากจังหวัดตราดไปที่เกาะช้างครึ่งชั่วโมงนะครับ ก็คือเราจะถึงที่นั่นประมาณสามทุ่มครึ่ง พอเรามาถึงเกาะช้างแล้วเนี่ย เราจะต้องขับรถต่อไปอีก เพื่อไปตามหาหาดทราย ที่นั่นจะมีหาดทรายดังๆ อยู่ประมาณสี่ห้าหาด ระยะทางแต่ละหาดก็ไกลพอสมควรนะครับ แล้วที่เกาะช้างเนี่ย ถนนเป็นถนนที่เลวร้ายมาก ถ้าใครขับรถไม่คล่องเนี่ย ผมแนะนำอย่าขับเลย เพราะว่ามันอันตรายมาก เส้นทางจะเป็นทางที่ชันสูงแล้วก็หักศอก รถที่มาจากด้านบนเนี่ย จะมองไม่เห็นรถด้านล่าง จะเห็นแต่ไฟสาดขึ้นมา รถด้านล่างก็จะมองไม่เห็นรถด้านบน มันจะเป็นทางหักศอกพอดี เป็นอะไรที่น่ากลัวมาก เพราะว่าตอนนั้นเนี่ย มันมืดแล้ว พ่อผมขับรถประมาณสี่ทุ่มอะ แต่ว่ากว่าที่เราจะเจอที่พักเนี่ย ใช้เวลาสองชั่วโมงนะครับ คือเราวนรอบเกาะเลยอะ เพราะในวันนั้นเป็นวันสงกรานต์ เป็นช่วงไฮซีซัน โรงแรมทุกโรงแรม บังกะโลทุกบังกะโล ถูกจองเต็มหมดในเกาะช้างนะครับ สุดท้ายเราได้ที่พักที่หาดไก่แบ้ ซึ่งเป็นหาดที่ถูกจัดว่าเป็นหาดที่แย่ที่สุดในบรรดาหาดในเกาะช้างอะ ที่พักของเราคือเต็นท์ คือยังงี้ มันถูกจองเต็มหมดแล้วไง แล้ว เราจะต้องรอให้คนที่พักที่บังกะโลเนี่ย เขาออกก่อนในตอนเช้า เราถึงจะเข้าไปนอนในบังกะโลนั้นได้ เราต้องนอนเต็นท์ก่อนหนึ่งคืน ที่ตั้งของเต็นท์จะอยู่บริเวณโขดหิน คือมันจะเป็นคล้ายๆ แนวกั้นนะครับ มันจะเป็นโขดหินชันสูงประมาณเมตรสองเมตร แล้วก็เรียงกันตามหาดอะ แล้วถัดขึ้นมาจากโขดหินจะเป็นชายหาด แล้วเราก็ตั้งเต็นท์อยู่ข้างบนนั้น อาหารที่เรากินในคืนนั้น ประมาณตีหนึ่งแล้ว เรากินอาหารธรรมดามากๆ เช่นข้าว ข้าวผัดธรรมดาเนี่ยแหละ เพราะเราเหนื่อย อาหารที่โรงแรมแพงมาก ไม่ใช่สิ อาหารที่เกาะช้างแพงมาก เพราะว่าค่าขนส่ง ค่าอะไรต่างๆ มันใช้น้ำมันเยอะ ข้าวผัดจานละสองร้อยอะ ผมไม่เคยกินมาก่อนเลยนะ ข้าวผัดจานละสองร้อย นี่คือถือว่าสุดๆ แล้วอะ พอเรากินข้าวเสร็จปุ๊บ เราก็ไปอาบน้ำกัน แล้วก็นอนเลย เพราะว่าเหนื่อยมาก กว่าจะมาถึง กว่าจะขับรถกว่าจะอะไร เหนื่อย หลับเลยดีกว่า พอตอนเช้าปุ๊บ ผมก็ตื่นขึ้นมาประมาณแปดโมง ผมไม่รอช้าครับ รีบวิ่งไปที่ชายหาด เล่นน้ำเลย ทรายที่หาดไก่แบ้จะมีลักษณะหยาบ มีก้อนกรวด ก้อนหิน แต่ว่าเปลือกหอยไม่ค่อยมีนะครับ วิ่งได้ไม่บาดเท้า ผมเล่นน้ำอยู่ประมาณสามชั่วโมงอะ ผมว่ายน้ำ เอาห่วงยางใหญ่ๆ อะครับ มาว่ายเล่น แล้วที่นั่นอากาศดีสุดๆ เลย ท้องฟ้าแจ่มใส ฝนไม่ตกนะครับ ปกติสงกรานต์ฝนจะตกไง แต่วันนี้ฝนไม่ตก พอผมเล่นน้ำเสร็จปุ๊บ ผมก็ขึ้นมากินข้าว วันนี้อาหารดีกว่าเมื่อคืน เพราะว่าแม่ผมทำกับข้าวเอง คือเราจะเอาเตาแก๊สเล็กๆ อะครับผม ที่เป็นแก๊สกระป๋องเนี่ย เอาไว้จุดทำอาหาร เราเตรียมหม้อเตรียมอะไรมาเรียบร้อยแล้ว เราก็ไปซื้อวัตถุดิบมาทำอาหาร ผมกินอะไรไม่รู้ จำไม่ได้ แต่ว่าอร่อยมาก เป็นอาหารทะเลนะครับ เราก็มีความสุขกันในวันนั้น ถึงแม้ว่าเราจะเจอเรื่องร้ายๆ ทั้งเรื่อง ตอนเรือเฟอร์รี่ แล้วก็เรื่องตอนขับรถตอนกลางคืน แถมได้นอนเต็นท์ด้วย แต่ก็ไม่เป็นไรครับ สนุกดี